Et handicappet par fra Nørresundby kan nu ånde lettet op. Politiet har fået fat i de unge, som gennem længere tid har chikaneret parret.

Handicappede chikaneret Nordjyllands Politi har endelig fået fat i de tre unge, som gennem længere tid har chikaneret et handicappet par i Løvenborgparken i Nørresundby. Hærværk Chikanen kulminerede nytårsmorgen, hvor de unge smadrede parrets inventar, og indbo blev smidt rundt. 14 ruder blev ved lejligheden knust. Erkendte hærværket De tre unge der bor i området, er blevet afhørt af politiet. De har erkendt hærværket og er blevet løsladt igen. De bliver efter al sandsynlighed sigtet for groft hærværk, fortæller vagtchefen ved Nordjyllands Politi. De unge er ikke kendt af politiet i forvejen.